ഫ്രഞ്ച് കത്തോലിക്ക ചര്ച്ചുകളില് ആയിരക്കണക്കിന് ബാലപീഡകരെന്ന് റിപ്പോര്ട്ട് പാരിസ്: ആയിരക്കണക്കിന് ബാലപീഡകര് 1950 മുതല് ഫ്രഞ്ച് കത്തോലിക്ക ചര്ച്ചുകളില് സേവനമനുഷ്ഠിക്കുന്നതായി വെളിപ്പെടുത്തല്. സ്വതന്ത്ര അന്വേഷണ കമീഷന് നടത്തിയ അന്വേഷണത്തിലാണ് ഞെട്ടിക്കുന്ന വെളിപ്പെടുത്തല്. ഫ്രഞ്ച് ചര്ച്ചുകളില് ചുരുങ്ങിയത് 2900 നും 3200നുമിടയില് ബാലപീഡകരായ വൈദികരും മറ്റും ജോലിെചയ്യുന്നുണ്ടെന്നാണ് കണ്ടെത്തിയതെന്ന് കമീഷന് അംഗം ജീന് മാര്ക് സോവ് വെളിപ്പെടുത്തി.കോടതി ഉത്തരവുകള്, പൊലീസ് രേഖകള് എന്നിവ പരിശോധിച്ചും സാക്ഷികളെ കണ്ടുസംസാരിച്ചും രണ്ടരവര്ഷം നടത്തിയ പഠനങ്ങള്ക്കൊടുവിലാണ് 2500 പേജുള്ള അന്വേഷണ റിപ്പോര്ട്ട് പുറത്തുവിടുന്നത്. ബാലപീഡകരെകുറിച്ച് അന്വേഷണം വേണമെന്ന വ്യാപക ആവശ്യെത്ത തുടര്ന്ന് 2018ലാണ് ഫ്രഞ്ച് കത്തോലിക്ക ചര്ച്ച് സ്വതന്ത്ര അന്വേഷണ കമീഷനെ നിയമിച്ചത്.